
Természeti katasztrófák és vállalati ellenállóképesség az ESG függvényében

Kulcsszavak: ESG, Természeti katasztrófák, részvény, S&P500
A tanulmány célja, hogy a természeti katasztrófák hatásait számszerűsítse részvényhozamokon
az ESG függvényében. Ehhez az Egyesült Államokban 2023-ban történt egymilliárd dollár
összkárt meghaladó természeti katasztrófák hatását vizsgálom az S&P 500 vállalatainak
árfolyamain eseményelemzés módszertannal. A részvényeket ESG és Environmental faktor
pontszámok alapján csoportosítom és az egyes csoportokra eseményelemzés segítségével
abnormális hozamokat határozok meg. A kutatásnak három eredménye van. Egyrészt rávilágít,
hogy a természeti katasztrófák után az S&P 500 vállalatok árfolyamai esnek. Második
eredmény, hogy az E és ESG faktorok nem számítanak a részvények pénzügyi
ellenállóképességében. Harmadrészt, viszonyítási alapot adva az ESG csoportosításnak, eltérő
GICS szektorok jelentősen és eltérő mértékben reagálnak a katasztrófákra.



